**แผนแม่บทว่าด้วยการเชื่อมโยงระหว่างกันในอาเซียน**

1. **การเชื่อมโยงทางกายภาพ**
2. โครงการสร้างเครือข่ายทางหลวงสายอาเซียน (ASEAN Highway Network หรือ AHN) ส่วนที่ยังขาดให้เสร็จสมบูรณ์ และปรับปรุงเส้นทางข้ามพรมแดน (Transit Transport Routes หรือ TTRs) ให้ได้มาตรฐาน

**คำอธิบายโครงการ**

สืบเนื่องมาจากการร่วมมือและการรวมตัวของอาเซียนที่แน่นแฟ้นมากขึ้น การพัฒนาโครงสร้างพื้นฐานการขนส่งจึงมีความจำเป็นอย่างยิ่งสำหรับประชาคมอาเซียนในการพัฒนาเศรษฐกิจอย่างเสมอภาค อาเซียนซึ่งมีพื้นที่ 4.4 ล้านตารางกิโลเมตรโดยประมาณต้องเผชิญกับถนนที่มีคุณภาพไม่ดีและโครงข่ายถนนที่ยังไม่สมบูรณ์ โครงข่ายทางหลวงอาเซียนจึงเป็นแผนงานสำคัญในการเชื่อมต่อพรมแดนประเทศต่าง ๆ เข้าด้วยกันอันจะนำมาซึ่งผลประโยชน์มากมาย อาทิเช่น การเพิ่มศักยภาพในการแข่งขันของเครือข่ายลอจิสติกส์ภูมิภาค การไหลเวียนของการค้าและการลงทุนที่เพิ่มมากขึ้น และลดช่องว่างของการพัฒนาลง ผู้นำอาเซียนของประเทศสมาชิกตอบรับแผนแม่บทว่าด้วยการเชื่อมโยงระหว่างกันในอาเซียนในเดือนตุลาคม พ.ศ. 2553 ซึ่งมีโครงข่ายทางหลวงอาเซียนรวมอยู่ใน 15 โครงการสำคัญเร่งด่วนเพื่อพัฒนาการเชื่อมโยงระหว่างกันในอาเซียน

**วัตถุประสงค์ ผลลัพธ์ และความคืบหน้า**

วัตถุประสงค์หลักของโครงข่ายทางหลวงอาเซียนคือการก่อสร้างเส้นทางขนส่งทางบกที่มีคุณภาพ ความปลอดภัย และเป็นมิตรกับสิ่งแวดล้อมเพื่อเชื่อมต่อประเทศสมาชิกเข้าด้วยกัน ยิ่งไปกว่านั้นประเทศสมาชิกต่าง ๆ ได้ทำการบรรจุแผนพัฒนาโครงข่ายทางหลวงนี้ไว้ในแผนพัฒนาชาติของตนเอง แสดงให้เห็นถึงความสำคัญเป็นอย่างมากของโครงการนี้

โครงการนี้มุ่งที่จะก่อสร้างเส้นทางที่ยังไม่แล้วเสร็จทั้งหมดให้เสร็จสิ้นและพัฒนาถนนประเภท “ต่ำกว่าลำดับที่ 3” (Below Class III roads) โดยโครงการมีกำหนดเสร็จสิ้นภายในปีพ.ศ. 2558

เส้นทางที่ยังไม่แล้วเสร็จ

1. เมียนมาร์ AH112 (Lehnya สู่ Khlong Loy, 60 กิโลเมตร)
2. เมียนมาร์ AH123 (Dawei {ท่าเรือน้ำลึก} สู่ Maesameepass {พุน้ำร้อน}, 132 กิโลเมตร + 18 กิโลเมตร [150 กิโลเมตร])

การพัฒนาถนนประเภท “ต่ำกว่าลำดับที่ 3” ที่ยังไม่แล้วเสร็จ

1. ลาว AH11 (Vientiane – Veunkham, 861 กิโลเมตร)
2. ลาว AH12 (Vientiane – Luang Prabang, 393 กิโลเมตร - เสร็จสิ้น)
3. ลาว AH15 (Ban Lao – Namphao, 98 กิโลเมตร)
4. ลาว AH3 (Houaysay – Boten, 88 กิโลเมตร)
5. ลาว AH13 (Odomxay – Tai Chang, 202 กิโลเมตร)
6. ลาว AH16 (Suvannakhet – Densavanh, 240 กิโลเมตร)
7. เมียนมาร์ AH1 (Tamu – Mandalay – Bago – Myawadi, 781 กิโลเมตร)
8. เมียนมาร์ AH2 (Meikthila – Loilem – Kyaington – Tachikeik, 593 กิโลเมตร)
9. เมียนมาร์ AH3 (Mongla – Kyaington, 93 กิโลเมตร)
10. เมียนมาร์ AH14 (Mandalay – Muse, 453 กิโลเมตร)
11. เมียนมาร์ AH111 (Thibaw – Loilem, 239 กิโลเมตร)

**ผลประโยชน์ที่คาดว่าจะได้รับ**

โครงการสร้างเครือข่ายทางหลวงสายอาเซียนส่วนและปรับปรุงเส้นทางข้ามพรมแดนจะช่วยในการเข้าถึงตลาด ลดค่าใช้จ่ายในการขนส่งและการค้า เชื่อมโยงเครือข่ายลอจิสติกส์ภูมิภาคเข้าสู่นานาประเทศ และส่งเสริมการร่วมมือและการรวมตัวทางเศรษฐกิจ ทั้งหน่วยงานเอกชนและหน่วยงานภาครัฐคือผู้ได้รับผลประโยชน์จากโครงการนี้

 ผลประโยชน์ที่เอกชนจะได้รับจากโครงการนี้คือ 1) ค่าใช้จ่ายในการขนส่งถูกลง 2) สามารถขนส่งสินค้าได้รวดเร็วขึ้น 3) สร้างรายได้และโอกาสจากการท่องเที่ยวที่จะเพิ่มมากขึ้น

 ผลประโยชน์ที่ภาครัฐจะได้รับจากโครงการนี้คือ 1) กระตุ้นการลงทุนของเอกชน 2) เพิ่มรายรับของประเทศ 3) สร้างงานและอาชีพ